
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts "Grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi" (turpmāk – noteikumu projekts) ir Labklājības ministrijas (turpmāk – ministrija) iniciatīva un izstrādāts saskaņā ar Likuma par budžetu un finanšu vadību 19.3 panta otro daļu.
1.2. Mērķis
Mērķa apraksts
TA projekta mērķis ir precizēt 3.1.2.1.i. investīcijas pirmās kārtas "Valsts un pašvaldību ēku vides pieejamības nodrošināšanas pasākumi" (turpmāk – 3.1.2.1.i. investīcijas pirmā kārta) pieejamo Atveseļošanas un noturības mehānisma (turpmāk – AF) finansējumu atbilstoši 3.1.2.1.i. investīcijas pirmās kārtas projektu faktiskajam progresam
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
3.1.2.1.i. investīcijas pirmās kārtas īstenošanas nosacījumus reglamentē Ministru kabineta 2022. gada 20. septembra noteikumi Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi" (turpmāk – MK noteikumi Nr. 582). Saskaņā ar minēto MK noteikumu Nr. 582:
1. 11. punktu 3.1.2.1.i. investīcijas pirmās kārtai pieejamais AF finansējums ir 8 219 033 euro. Papildu finansējumu veido valsts budžeta finansējums pievienotās vērtības nodokļa segšanai – indikatīvi 252 765 euro, kā arī pašvaldības finansējums vai privātais finansējums pievienotās vērtības nodokļa (turpmāk – PVN) segšanai vai projekta atbalstāmo darbību īstenošanai, ja projekta izmaksas pārsniedz tam pieejamo AF finansējumu un valsts budžeta finansējumu PVN segšanai.
Problēmas un risinājumi
Problēmas apraksts
Saskaņā ar Kohēzijas politikas fondu vadības informācijas sistēmas (turpmāk – KP VIS) datiem 3.1.2.1.i. investīcijas pirmās kārtas ietvaros šobrīd ir izveidojies AF finansējuma atlikums 209 400,52 euro apmērā. Minētais finansējuma atlikums radies, noslēdzoties pirmās kārtas projektiem (Rīgas valstspilsētas pašvaldības projektam Nr. 3.1.2.1.i.0/1/22/I/CFLA/020, kurā neizmantotais AF finansējums veidoja 11 840,76 euro, Bauskas novada pašvaldības projektam Nr. 3.1.2.1.i.0/1/22/I/CFLA/011 neizmantotais AF finansējums veidoja 26 140,19 euro, kā arī Aizkraukles novada pašvaldības projektam Nr. 3.1.2.1.i.0/1/22/I/CFLA/012, valsts sabiedrības ar ierobežotu atbildību "Šampētera nams" projektam Nr. 3.1.2.1.i.0/1/22/I/CFLA/018 un Salaspils novada pašvaldības projektam Nr. 3.1.2.1.i.0/1/22/I/CFLA/007, kuros ir finansiāli nelieli AF finansējuma atlikumi kopsummā 1 431,61 euro apmērā).  Papildus  finansējuma atlikums izveidojies arī Viļānu apvienības pārvaldes projektā Nr. 3.1.2.1.i.0/1/22/I/CFLA/003, kas vēl turpina īstenošanu, bet kurā ar 2026. gada 17. septembrī parakstītajiem grozījumiem KP VIS tika samazināts projekta finansējums atbilstoši faktiskajai situācijai par 169 987,96 euro). AF finansējuma samazinājuma izmaiņas neskar PVN izmaksu apmēru – tās nepārsniegs Ministru kabineta 2026. gada 21. aprīļa sēdes Nr. 22 protokollēmuma Nr. 17. § 4. punktā noteikto izmaksu limitu - 252 765 euro.
Risinājuma apraksts
Ņemot vērā minēto, noteikumu projekts paredz MK noteikumos Nr. 582 precizēt 11. punktu un samazināt pieejamo AF finansējuma apmēru par 209 400 euro, attiecīgi paredzot, ka 3.1.2.1.i. investīcijas pirmajai kārtai pieejamais AF finansējums ir 8 009 633 euro un valsts budžeta finansējums PVN segšanai – indikatīvi 252 765 euro. AF finansējuma atlikums tiks pārdalīts 3.1.2.6.i. investīcijai "Tehnisko palīglīdzekļu pieejamības sekmēšana" (turpmāk – 3.1.2.6.i. investīcija), ņemot vērā augsto pieprasījumu pēc tehnisko palīglīdzekļu pakalpojuma. Par pārdalīto finansējumu iespējams nodrošināt papildu aptuveni 96 tehnisko palīglīdzekļu izsniegšanu, tādējādi paplašinot atbalsta saņēmēju loku un veicinot mērķa grupas personu piekļuvi nepieciešamajiem tehniskajiem palīglīdzekļiem.
Minētais atbilst arī Eiropas Savienības fondu tematiskās komitejas 2026. gada 6. augusta sēdē pieņemtajam lēmumam, proti, AF ietaupījumus, kas radušies pēc investīciju un projektu rādītāju, kas ziņojami Eiropas Komisijai, sasniegšanas, var izmantot turpmākai projektu īstenošanai, šajā gadījumā – 3.1.2.6.i. investīcijas projekta īstenošanai.
Attiecībā uz minēto investīciju Eiropas Komisijai ziņojamais rādītājs ir sasniegts, tādējādi izveidojies finansējuma atlikums ir uzskatāms par ietaupījumu, ko iespējams izmantot turpmākai Labklājības ministrijas atbildības esošo projektu īstenošanai.
Vai ir izvērtēti alternatīvie risinājumi?
Jā
Apraksts
Ņemot vērā, ka 3.1.2.1.i. investīcijas pirmās kārtas īstenošanai vienai ēkai AF finansējums tika piešķirts MK noteikumu Nr. 582 12. punktā noteiktajā maksimālajā apmērā, AF finansējuma atlikumu, kurš rodas projektu īstenošanas laikā vai projektu īstenošanai noslēdzoties, nav iespējams pārdalīt vai novirzīt citam šīs kārtas projektam. Kā jau minēts iepriekšējo MK noteikumu Nr. 582 grozījumu anotācijā (https://tapportals.mk.gov.lv/annotation/391ff981-6406-45a3-b13c-33b704c6335f), ne 3.1.2.1.i. investīcijas otrajai kārtai "Atbalsta pasākumi cilvēkiem ar invaliditāti mājokļu vides pieejamības nodrošināšanai", ne citām ministrijas investīcijām (3.1.2.2.i. investīcijai "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai", 3.1.2.4.i. investīcijai "Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai" un 3.1.2.5.i. investīcijai "Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū" (turpmāk – 3.1.2.5.i. investīcija) papildu finansējuma vajadzības nav identificētas. Līdz ar to tika vērtētas šādas alternatīvas:
1) nepiešķirt papildu finansējumu 3.1.2.6.i. investīcijai. Šāds risinājums neprasa attiecīgas izmaiņas MK noteikumos Nr. 83. Taču vienlaikus tas neļauj izmantot labklājības nozarei pieejamo AF finansējumu atbilstoši AF plānā noteiktajiem investīciju mērķiem, kā arī neparedz iespēju nodrošināt tehniskos palīglīdzekļus faktiskajam pieprasījumam atbilstošā apjomā, tādējādi nepalielinot atbalsta saņēmušo mērķa grupas personu loku;
2) veikt papildu finansējuma pārdali 3.1.2.6.i. investīcijai. Šāds risinājums prasa izmaiņas MK noteikumos Nr. 83, ļauj izmantot labklājības nozarei pieejamo AF finansējumu atbilstoši AF plānā noteiktajiem investīciju mērķiem, kā arī efektīvāk reaģēt uz 3.1.2.6.i. investīcijas projekta īstenošanas laikā identificētajām vajadzībām paplašināt tehnisko palīglīdzekļu pieejamību un nodrošināt savlaicīgu atbalstu personām ar funkcionāliem traucējumiem.

Izvērtējot iepriekš minētās alternatīvas, Labklājības ministrijas ieskatā visatbilstošākā ir 2. alternatīva, jo risina galveno vajadzību – nodrošināt tehnisko palīglīdzekļu pieejamību plašākam mērķa grupas personu lokam. Papildus šī alternatīva ļauj izmantot labklājības nozarei pieejamo AF finansējumu atbilstoši AF plānā noteiktajiem investīciju mērķiem. Citām labklājības nozares AF investīcijām papildu finansējums nav nepieciešams.
Vai ir izvērtēts prasību un izmaksu samērīgums pret ieguvumiem?
Jā
Apraksts
3.1.2.1.i. investīcijas pirmajai kārtai AF finansējums 209 400 euro apmērā nav nepieciešams, jo atlikušo divu projektu, kas īstenojas līdz 2026.  gada 15. novembrim (Viļānu apvienības pārvaldes un Dienvidkurzemes novada pašvaldības projekti), ir vides pieejamības nodrošināšanas darbi noslēguma fāzē. Ieguvumi būs 3.1.2.6.i. investīcijai, jo tiks nodrošināts atbalsts papildu mērķa grupas personām, indikatīvi šis finansējuma apjoms nodrošinās 96 tehnisko palīglīdzekļu piešķiršanu 3.1.2.6.i. investīcijas mērķa grupas personām. Nepiešķirot 3.1.2.6.i. investīcijai papildu AF finansējumu, mērķa grupas pieprasījums būs jānodrošina no valsts budžeta līdzekļiem, kas ir ierobežoti un, ja nav pieejami, veidos gaidīšanas rindas.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Noteikumu projektā paredzētās izmaiņas neietekmē 3.1.2.1.i. investīcijas pirmās kārtas finansējuma saņēmējus, jo tiek pārdalīts AF finansējums, kas projektu īstenošanai vairs nav nepieciešams. 
Vienlaikus noteikumu projektam ir pozitīva ietekme uz 3.1.2.6.i. investīcijas  īstenošanu, kur ar minēto papildu finansējumu tiks turpināta atbalsta sniegšana 3.1.2.6.i. investīcijas mērķa grupas personām.
Ņemot vērā ierosināto AF finansējuma pārdali, 3.1.2.1.i. investīcijas kopējais finansējums ir 14 190 718 euro, tai skaitā AF finansējums – 13 020 543 euro un valsts budžeta finansējums PVN segšanai – 1 170 175 euro. No tiem 3.1.2.1.i. investīcijas pirmajai kārtai pieejamais kopējais finansējums ir 8 262 398 euroo, tai skaitā AF finansējums ir 8 009 633 euro un valsts budžeta finansējums PVN segšanai – indikatīvi 252 765 euro, savukārt 3.1.2.1.i. investīcijas otrajai kārtai pieejamais kopējais finansējums ir 5 928 320 euro, tai skaitā AF finansējums ir 5 010 910 euro un valsts budžeta finansējums PVN segšanai – indikatīvi 917 410 euro.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	850 950
	-209 400
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	850 950
	-209 400
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	1 398 494
	-209 400
	0
	0
	0
	0
	0

	2.1. valsts pamatbudžets
	868 383
	-209 400
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	530 111
	0
	0
	0
	0
	0
	0

	3. Finansiālā ietekme
	-547 544
	0
	0
	0
	0
	0
	0

	3.1. valsts pamatbudžets
	-17 433
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	-530 111
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	Atbilstoši MK noteikumu Nr. 582 līdzšinēji spēkā esošajai redakcijai 3.1.2.1.i. investīcijas pirmās kārtas AF finansējums ir 8 219 033 euro, savukārt pieejamais valsts budžeta finansējums PVN izmaksu segšanai ir indikatīvi 252 765 euro.

2026. gadā uzrādīts 3.1.2.1.i. investīcijas pirmās kārtas attiecināmais AF finansējums 850 950 euro.

	6.2. detalizēts izdevumu aprēķins
	3.1.2.1.i investīcijas pirmās kārtas projektu īstenošanas izdevumu prognoze balstīta uz finansējuma saņēmēju KP VIS iesniegtajiem projektu plānotajiem progresa pārskatu iesniegšanas grafikiem, kur finansējuma saņēmēji norāda plānotos avansa, starpposma un noslēguma maksājumus katrā projekta īstenošanas gadā, kā arī pieejamo faktisko izdevumu izpildi un finansējuma samazinājuma informāciju pēc apstiprinātajiem līgumu grozījumiem.

Saskaņā ar noteikumu projektu plānotais 3.1.2.1.i. investīcijas pirmās kārtas AF finansējums  8 009 633 euro un valsts budžeta finansējums 252 765 euro (kopā – 8 262 398 euro).
Līdz šim 3.1.2.1.i. investīcijas pirmās kārtas projektu darbību īstenošanai izmantotais finansējums 2023., 2024. un 2025. gadā bija 9 073 697 euro, t.sk. AF finansējums 7 368 083 euro, valsts budžeta finansējums 235 332 euro (PVN izmaksu segšanai valsts akciju sabiedrības "Valsts nekustamie īpašumi" un VSIA "Šampētera nams" projektiem) un pašvaldību finansējums 1 470 282 euro.

Vienlaikus turpmākajam projektu īstenošanas periodam, ietverot AF finansējuma samazinājumu 209 400 euroo, izdevumi plānoti šādā apmērā:
2026. gadā kopējais prognozētais plānotais finansējums projektu īstenošanai ir 658 983 euro (t.sk. AF finansējums 641 550 euro, valsts budžeta finansējums 17 433 euro (PVN izmaksu segšanai VSIA "Šampētera nams" projektam) un pašvaldību finansējums 530 111 euro).

3.1.2.1.i. investīcijas pirmās kārtas projektu īstenošanai nepieciešamais finansējums tiek plānots Finanšu ministrijas valsts budžeta apakšprogrammā 74.07.00 "Atveseļošanas un noturības mehānisma (ANM) finansējums projektu un pasākumu īstenotājiem.

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2025. gada 4. februāra noteikumos Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi" (26-TA-2039)
Pamatojums un apraksts
Noteikumu projekts ir saistīts ar 3.1.2.1.i investīcijas pirmās kārtas AF finansējuma atlikuma pārdali 3.1.2.6.i. investīcijas "Tehnisko palīglīdzekļu pieejamības sekmēšana" īstenošanai.
Atbildīgā institūcija
Labklājības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
-
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts neparedz tādas izmaiņas, kas negatīvi ietekmētu mērķa grupas personu vai citu sabiedrības grupu vajadzības. Attiecīgi sabiedrības līdzdalība netika sludināta.
Vienlaikus grozījumiem ir pozitīva ietekme uz citu, 3.1.2.6.i. investīciju "Tehnisko palīglīdzekļu pieejamības sekmēšana", jo paredz palielināt izsniegšanai pieejamo tehnisko palīglīdzekļu skaitu.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
-
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
TA projekts nemaina 3.1.2.1.i. investīcijas pirmajai kārtai sākotnēji identificētās horizontālās ietekmes aspektus.

